અવારનવાર અકસ્માતને લઈ વાહનચાલકોએ જીવ ગુમાવવાનો વારો આવ્યો છે. દિવ્ય ભાસ્કર દ્વારા અવારનવાર ઘટના અંગેના ચોક્કસ કારણો દર્શાવી લોકજાગૃતિ કેળવવાનો પ્રયાસ કરાયો હતો અને એ સાથે વહીવટીતંત્રની કામગીરી સામે પણ પ્રશ્ન ઉઠાવાયો હતો. જોકે એ પછી જમાલપોરમાં બે જગ્યાએ ઈંટાળવા ત્રણ રસ્તાથી આગળ બે સ્પીડબ્રેકર બનાવી તંત્રએ સંતોષ માન્યો હતો પરંતુ જમાલપોર ગ્રા.પં. પેટ્રોલપંપ અને જ્યાં શાળા નજીક છે તે સામે રોડ ઉપર એકપણ સ્પીડબ્રેકર મુકાયો નથી. તેના કારણે બુધવારે આ દુર્ઘટના ઘટી હોવાનું મનાય રહ્યું છે.